b'\n_START_ARTICLE_\nMilan Pertot (in\xc5\xbeenir)\n_START_SECTION_\n\xc5\xbdivljenje in delo\n_START_PARAGRAPH_\nPo maturi na gimnaziji v Trstu je v Pragi nadaljeval \xc5\xa1tudij in leta 1909 diplomiral na Tehni\xc4\x8dni univerzi. Prvo zaposlitev je imel v Pragi, od tu je pri\xc5\xa1el v Trst, leta 1913 pa je postal direktor podjetja, ki je s tramvaji opravljalo prevoz na relaciji Matulji-Opatija-Lovran. Leta 1923 se je preselil v Zagorje ob Savi kjer je bil zaposlen kot obratovodja v rudniku premoga, od 1932 pa je bil vodja vzdr\xc5\xbeevanja elektri\xc4\x8dnih naprav v premogovniku Trbovlje. Sodeloval je pri obnovi in gradnji termoelektrarn Trbovlje in Brestanica. Med vojno ga je nem\xc5\xa1ki okupator pregnal v Sisak. Po osvoboditvi pa je bil uslu\xc5\xbebenec na direkciji Socialisti\xc4\x8dne republike Slovenije za premog. Pertot se je v domovini in tujini uveljavil tudi kot strokovni pisatelj. prete\xc5\xbeni del svojega publicisti\xc4\x8dnega delovanja je posvetil Nikoli Tesli. \xc5\xbeelel je, da bi doma\xc4\x8di in tuji svet spoznal resni\xc4\x8dnost njegovih odkritij. Iz teh prizadevanj je nastala tudi knjiga Nikola Tesla, pionir elektrotehni\xc5\xa1ke dobe (Ljubljana, 1962).'